Pakistans president oppretter Malala-fond
Malala-fondet har fått navn etter den pakistanske skolejenta Malala Yousufzai, som i oktober ble alvorlig såret da hun ble skutt i hodet av Taliban mens hun var på vei til skolen. Zardari kom med kunngjøringen under et arrangement i regi av UNESCO, FNs kulturorganisasjon, i Paris mandag. Han fortalte at han var dypt beveget etter å ha møtt Malala og hennes familie på sykehuset i engelske Birmingham i helgen. - Jeg er ikke i tvil om at å sørge for utdanning for alle, spesielt til millioner av skolejenter, er den beste måten å bekjempe voldelige krefter på, sa han. Zardari ville imidlertid ikke opplyse om detaljer i fondet eller hvor han henter pengene fra. Ifølge UNESCO nektes 61 millioner barn i skolealder å gå på skole. To tredeler av disse er jenter.
Pakistans president Asif Ali Zardari sier han vil bevilge 10 millioner dollar til et fond som skal hjelpe jenter med å få skolegang.